Na temelju članka 363. stavka 1. Zakona o stvarnim pravima („Službene novine F BiH“, broj: 66/13 i 100/13), članka 5., 7. i 8. Pravilnika o postupku javnog natječaja za raspolaganje nekretninama u vlasništvu Federacije Bosne i Hercegovine, kantona, općina i gradova („Službene novine F BiH, broj: 17/14), Odluke o uvjetima i načinu raspolaganja nekretninama u vlasništvu Grada Livna („Službeni glasnik Grada Livna“ broj: 2/16, 5/21 i 9/21), članka 3. Odluke o prodaji građevinskog zemljišta na području Regulacijskog plana Cementara, k.o. SP Livno broj:01-02-782/25 od 07.03.2025.godine, Grad Livno putem Službe za imovinsko-pravne, geodetske poslove i katastar nekretnina o b j a v l j u j e

**OGLAS**

**o prodaji građevinskih zemljišta putem javnog nadmetanja-licitacije**

**1**. Grad Livno, Trg branitelja Livna 1, Livno, prodaje građevinska zemljišta:

**na području Regulacijskog plana Cementara, k.o. SP Livno označene kao:**

1. k.č. 58/16, Gradilište, Gradilište, površine 542 m2, zk.ul.398, k.o SP Livno
2. k.č. 58/17, Gradilište, Gradilište, površine 511 m2, zk.ul.398, k.o SP Livno
3. k.č. 58/18, Gradilište, Gradilište, površine 607 m2, zk.ul.398, k.o SP Livno
4. k.č. 58/19, Gradilište, Gradilište, površine 496 m2, zk.ul.398, k.o SP Livno
5. k.č. 58/20, Gradilište, Gradilište, površine 663 m2, zk.ul.398, k.o SP Livno
6. k.č. 58/21, Gradilište, Gradilište, površine 1035 m2, zk.ul.398, k.o SP Livno
7. k.č. 58/23, Gradilište, Gradilište, površine 625 m2, zk.ul.398, k.o SP Livno
8. k.č. 58/24, Gradilište, Gradilište, površine 607 m2. zk.ul.398, k.o SP Livno

Prodaja navedenih parcela izvršit će se putem javnog nadmetanja-licitacije u svrhu izgradnje stambenih objekata.

**2.**  Prodaja nekretnina iz točke 1., ovog oglasa obavit će se putem javnog nadmetanja-licitacije, u Velikoj vijećnici zgrade Grada Livna (soba broj 50, potkrovlje), dana **16.04.2025.godine**:

- za parcelu iz točke 1.a) u 09:00 sati

- za parcelu iz točke 1.b) u 10:00 sati

- za parcelu iz točke 1.c) u 11:00 sati

- za parcelu iz točke 1.d) u 12:00 sati

**17.04.2025.godine:**

- za parcelu iz točke 1.e) u 09:00 sati

- za parcelu iz točke 1.f) u 10:00 sati

- za parcelu iz točke 1.g) u 11:00 sati

- za parcelu iz točke 1.h) u 12:00 sati

**3.** **Pravo sudjelovanja na licitaciji imaju sve fizičke** **i pravne osobe koje dostave potrebnu dokumentaciju.**

**Fizičke osobe, ovisno kojoj kategoriji pripadaju, za sudjelovanje na licitaciji trebaju dostaviti sljedeću dokumentaciju (u originalnu ili ovjerene kopije):**

**a)** pisanu prijavu za sudjelovanje na licitaciji sa osobnim podatcima i kontakt

telefonom (moraju dostaviti svi sudionici);

**b)** dokaz o državljanstvu (uvjerenje o državljanstvu ne starije od šest mjeseci),

(moraju dostaviti svi sudionici);

**c)** ako sudionik licitacije nastupa kao punomoćnik ponuditelja, uz ostalu potrebnu

dokumentaciju mora biti dostavljena punomoć u formi notarski obrađene isprave

koja sadrži ovlaštenje punomoćniku da može pristupiti licitaciji parcele, davati

ponude za istu, te poduzimati i sve druge radnje u postupku licitacije;

**d)** uvjerenje Službe za financije Grada Livna da ponuditelj nema dugovanja prema

Gradu Livnu po bilo kojem osnovu ne starije od mjesec dana (moraju dostaviti svi

sudionici);

**e)** dokaz o uplati jamčevine (moraju dostaviti svi sudionici);

**f)** pisanu izjavu, u formi notarski ovjerene isprave (moraju dostaviti svi sudionici), sljedećeg sadržaja:

„ U potpunosti prihvaćam sljedeće uvjete izgradnje:

a) da u roku od godinu dana od dana zaključenja kupoprodajnog ugovora podnesem zahtjev za izdavanje odobrenja za građenje,

b) da u roku od jedne godine od pravomoćnosti odobrenja za građenje izvedem pretežan dio radova na objektu/objektima, a u daljnjem roku do 5 godina od dana zaključenja kupoprodajnog ugovora da završim i uplanim objekt u zemljišne knjige kod Općinskog suda u Livnu,

c) da u slučaju neispunjenja obveza navedenih pod a) i b) Grad Livno zadržava pravo raskida ugovora i vraćanja nekretnine u vlasništvo Gradu uz obvezu vraćanja uplaćenog iznosa naknade i građevinske vrijednosti nedovršenog objekta, ukoliko je isti sagrađen, o čemu će se zaključiti poseban sporazum,

d) da u slučaju prodaje zemljišta trećim osobama na iste prenesem obveze navedene pod a), b) i c),

e) sve naprijed navedeno bit će ugrađeno u kupoprodajni ugovor “.

**g)** dokaz da se radi o osobi koja je rođena u BiH (rodni list) ili potomku državljana

BiH ( uvjerenje o državljanstvu jednog od roditelja ne starije od šest mjeseci), mora

biti dostavljen samo ako se radi o prijavi osobe koja nema BiH državljanstvo, a

rođena je u BiH ili je potomak državljana BiH.

**Pravne osobe** **za sudjelovanje na licitaciji trebaju dostaviti sljedeću dokumentaciju (u originalu ili ovjerene kopije):**

**a)** pisanu prijavu za sudjelovanje na licitaciji sa osobnim podatcima i kontakt

telefonom;

**b)** izvod iz sudskog registra za pravne osobe ne stariji od 1 mjesec od dana

izdavanja ili Rješenje o upisu udruge u Registar udruga;

**c)** ako sudionik licitacije nastupa kao punomoćnik ponuditelja, punomoć u formi

notarski obrađene isprave koja sadrži ovlaštenje punomoćniku da može pristupiti licitaciji parcele, davati ponude za istu, te poduzimati i sve druge radnje u postupku licitacije;

**d)** uvjerenje Službe za financije Grada Livna da ponuditelj nema dugovanja prema Gradu Livnu po bilo kojem osnovu ne starije od mjesec dana;

**e)** dokaz o uplati jamčevine;

**f)** pisanu izjavu, u formi notarski ovjerene isprave, sljedećeg sadržaja:

„ U potpunosti prihvaćam sljedeće uvjete izgradnje:

a) da u roku od godinu dana od dana zaključenja kupoprodajnog ugovora podnesem zahtjev za izdavanje odobrenja za građenje,

b) da u roku od jedne godine od pravomoćnosti odobrenja za građenje izvedem pretežan dio radova na objektu, a u daljnjem roku do 5 godina od dana zaključenja kupoprodajnog ugovora da završim i uplanim objekt u zemljišne knjige kod Općinskog suda u Livnu,

c) da u slučaju neispunjenja obveza navedenih pod a) i b) Grad Livno zadržava pravo raskida ugovora i vraćanja nekretnine u vlasništvo Gradu uz obvezu vraćanja uplaćenog iznosa naknade i građevinske vrijednosti nedovršenog objekta, ukoliko je isti sagrađen, o čemu će se zaključiti poseban sporazum,

d) da u slučaju prodaje zemljišta trećim osobama na iste prenesem obveze navedene pod a), b) i c),

e) sve naprijed navedeno bit će ugrađeno u kupoprodajni ugovor“.

**Rok za podnošenje prijava je 15 dana od dana objave ovog oglasa u dnevnom tisku (Večernji list za BiH).**

**Prijave se podnose u zatvorenoj kuverti na adresu: “Grad Livno, Povjerenstvo za provođenje javnog nadmetanja-licitacije, Trg branitelja Livna 1, Livno“, s naznakom „Prijava na licitaciju za prodaju građevinskog zemljišta označenog kao k.č. \_\_\_\_\_\_\_\_\_\_\_\_\_\_\_\_\_\_\_\_ na području\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (broj: 05-27-904/25) - Ne otvarati“ putem prijemne kancelarije Grada Livna (šalter sala) ili preporučenom poštanskom pošiljkom.**

**Prijave ponuditelja koji imaju bilo kakva dugovanja prema Gradu neće se razmatrati.**

**Prijave trebaju sadržavati svu potrebnu dokumentaciju navedenu u točki 3., u protivnom smatrat će se nepotpunima.**

**Nepotpune i nepravovremene prijave neće se uzeti u razmatranje.**

**4.** Početna cijena za nekretnine iz točke 1. i to za:

1. k.č. 58/16, k.o. SP Livno - 16.260,00 KM
2. k.č. 58/17, k.o. SP Livno - 15.330,00 KM
3. k.č. 58/18, k.o. SP Livno - 18.210,00 KM
4. k.č. 58/19, k.o. SP Livno - 14.880,00 KM
5. k.č. 58/20, k.o. SP Livno - 21.216,00 KM
6. k.č. 58/21, k.o. SP Livno - 33.120,00 KM
7. k.č. 58/23, k.o. SP Livno - 20.000,00 KM
8. k.č. 58/24, k.o. SP Livno - 19.424,00 KM

Za sudjelovanje na licitaciji, **ponuditelj je dužan uplatiti jamčevinu i to za:**

1. k.č. 58/16, k.o. SP Livno - 1.626,00 KM
2. k.č. 58/17, k.o. SP Livno - 1.533,00 KM
3. k.č. 58/18, k.o. SP Livno - 1.821,00 KM
4. k.č. 58/19, k.o. SP Livno - 1.488,00 KM
5. k.č. 58/20, k.o. SP Livno - 2.121,60 KM
6. k.č. 58/21, k.o. SP Livno - 3.312,00 KM
7. k.č. 58/23, k.o. SP Livno - 2.000,00 KM
8. k.č. 58/24, k.o. SP Livno -1.942,40 KM

na žiro-račun broj: 1610200063110044 kod Raiffeisen banke u korist Proračuna Grada Livna, šifra Grada Livna je 055, budžetska organizacija: 0001003/0000000, vrsta prihoda: 722431, u roku koji je utvrđen za dostavu prijava za sudjelovanje na licitaciji. (točka 3.)

**Uplatom jamčevine sudionici licitacije prihvaćaju sve javno objavljene uvjete kupoprodaje, te naknadni prigovori i pritužbe na uvjete kupoprodaje po uplati iste, neće se razmatrati.**

**5.** Zainteresirane osobe mogu izvršiti razgledanje nekretnina na dan 04.04.2025. godine u periodu od 10 do 14 sati. **Nekretninom se raspolaže u stanju „viđeno-kupljeno“.**

Uvid u potrebnu dokumentaciju, njeno preuzimanje kao i sve informacije u svezi licitacije mogu se dobiti u Službi za imovinsko-pravne, geodetske poslove i katastar nekretnina Livno, svakim danom od 9 do 15 sati u sobi broj 27 na telefon: 034/206-218.

**6.** Najpovoljnijim ponuditeljem smatra se ponuditelj koji ponudi najvišu cijenu iznad početne, pod uvjetom da ispunjava i sve druge uvjete licitacije i s istim će se zaključiti kupoprodajni ugovor u roku od 15 dana od dana zaključenja licitacije.

U slučaju odustanka najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da prihvati najvišu ponuđenu cijenu prvog ponuditelja, a u slučaju da se nekretnina ne uspije prodati ni nakon ponovljene licitacije, prodaja nekretnine vršit će se neposrednom pogodbom.

**Najpovoljniji ponuditelj koji je odustao od ponude i zaključenja ugovora gubi pravo na povrat jamčevine**. Sudionicima licitacije čija se ponuda ne prihvati izvršit će se povrat uplaćene jamčevine u roku od 15 dana od dana održavanja licitacije.

**Prodavatelj zadržava pravo da odustane od prodaje u svako doba prije potpisivanja ugovora iz objektivnih i opravdanih razloga.**

**7.** Kupac je dužan u roku od 15 dana od dana zaključenja kupoprodajnog ugovora platiti kupoprodajnu cijenu, umanjenu za iznos jamčevine, na žiro-račun broj: 1610200063110044 kod Raiffeisen banke u korist Proračuna Grada Livna, šifra Grada Livna je 055, budžetska organizacija 0001003/0000000, vrsta prihoda 722431.

U roku od 15 dana od dana plaćanja iznosa kupoprodajne cijene, kupac će se uvesti u posjed nekretnine.

**8.** Urbanističko-tehnički uvjeti za izgradnju objekata određeni su Regulacijskim planom „Cementara“.

**9.** Kupac je obvezan da u roku od godinu dana od dana zaključenja ugovora podnese zahtjev za izdavanje odobrenja za građenje odnosno da u roku od jedne godine od pravomoćnosti odobrenja za građenje izvede pretežan dio radova na objektu, a u daljnjem roku do 5 godina od dana zaključenja kupoprodajnog ugovora da završi i uplani objekt u zemljišne knjige.

U slučaju neizvršenja obveza iz prethodne odredbe, kupac je obvezan vratiti zemljište Gradu o čemu će se zaključiti poseban sporazum o uvjetima, načinu i dinamici vraćanja kupoprodajne cijene i građevinske vrijednosti eventualno nedovršenog objekta.

**10.** Nagradu notaru za sačinjavanje kupoprodajnog ugovora u notarskoj formi, plaćanje poreza na promet nekretnina temeljem Zakona o porezu na promet nekretnina („Narodne novine HBŽ“, broj: 9/21) ukoliko prodaja podliježe plaćanju poreza sukladno istom, kao i naknade za troškove uknjižbe zemljišta u zemljišnoknjižnom uredu Općinskog suda u Livnu i u katastarskom operatu Grada Livna snosi kupac.

**11.** Ovaj oglas objavit će sena oglasnoj ploči i službenoj web stranici Grada Livna, Večernjem listu za BiH i lokalnim radio postajama.

**Tekst pisane izjave iz točke 3. f) može se preuzeti sa službene web stranice Grada Livna.**

**Pomoćnik gradonačelnika**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Mario Ćavar, dipl.iur.

Broj: 05-27-­­­­­904/25

Livno, 25. ožujka 2025. godine